Donava

Donava (, , , , , , , ) ir otra garākā (aiz Volgas) upe Eiropā, tek caur desmit Eiropas valstīm un caur četru valstu galvaspilsētām. Sākas Švarcvaldē (Vācijā) un ietek Melnajā jūrā. Pie ietekas jūrā veido lielu deltu.

Nozīmīgs transporta ceļš, jo kanāli savieno Donavu ar Reinu, kas ļauj izveidot ūdenstransporta ceļu no Roterdamas ostas līdz Melnajai jūrai.

Vēsture 

Senajos laikos Donava kopā ar Reinas upi mūsdienu Vācijas teritorijā galvenokārt kalpoja par Romas impērijas ziemeļu robežu, gar kuru bija izvietoti vairāki nocietinājumi un romiešu karaspēka vienības.

Galvenās pietekas 
Trekninātas ir pietekas, kuru garums pārsniedz 500 km.

 Leha (Lech) — labais krasts, Vācijā
 Altmīle (Altmühl) — kreisais krasts, Vācijā
 Izāra (Isar) — labais krasts, Vācijā
 Inna (Inn) — labais krasts, Vācijā/Austrijā
 Ennsa (Enns) — labais krasts, Austrijā
 Morāva (Morava/March) — kreisais krasts, Austrijā/Slovākijā
 Vāha (Váh) — kreisais krasts, Slovākijā
 Hrona (Hron) — kreisais krasts, Slovākijā
 Ipeļa (Ipeľ/Ipoly) — kreisais krasts, Slovākijā/Ungārijā
 Drava (Drava) — labais krasts, Horvātijā
 Tisa (Тиса) — kreisais krasts, Serbijā
 Sava (Сава) — labais krasts, Serbijā
 Timiša (Тамиш) — kreisais karsts, Serbijā
 Morāva (Морава) — labais krasts, Serbijā
 Žiu (Jiu) — kreisais krasts, Rumānijā
 Iskara (Искър) — labais krasts, Bulgārija
 Olta (Olt) — kreisais krasts, Rumānijā
 Vedeja (Vedea) — kreisais krasts, Rumānijā
 Ardžeša (Argeş) — kreisais krasts, Rumānijā
 Jalomica (Ialomiţa) — kreisais krasts, Rumānijā
 Sireta (Siret) — kreisais krasts, Rumānijā
 Pruta (Prut/Прут) — kreisais krasts, Rumānijā/Ukrainā/Moldovā

Lielākās pilsētas Donavas krastos virzienā no izteces 

 Ulma (Ulm) — Vācija
 Ingolštate (Ingolstadt) — Vācija
 Rēgensburga (Regensburg) — Vācija
 Pasava (Passau) — Vācija
 Linca (Linz) — Austrija
 Vīne (Wien) — Austrija
 Bratislava (Bratislava) — Slovākija
 Budapešta (Budapest) — Ungārija
 Vukovāra (Vukovár) — Horvātija
 Novisada (Нови Сад) — Serbija
 Belgrada (Београд) — Serbija
 Vidina (Видин) — Bulgārija
 Ruse (Русе) — Bulgārija
 Breila (Brăila) — Rumānija
 Galaca (Galaţi) — Rumānija
 Tulča (Tulcea) — Rumānija

Ārējās saites 

 
Austrijas upes
Vācijas upes
Slovākijas upes
Ungārijas upes
Serbijas upes
Rumānijas upes
Bulgārijas upes
Horvātijas upes
Ukrainas upes
Moldovas upes
Melnā jūra
Vīne
Lejasaustrija
Montanas apgabals
Plevenas apgabals
Ruses apgabals
Augšaustrija
Bratislavas apgabals
Trnavas apgabals
Nitras apgabals
Bādene-Virtemberga
Bavārija